5ί9Π3ΐυΓβ ΝοΙ 
\/θΓΪίίΘ(^.^ \ 



ΟίςΐυΐΙ^ίςπθΟί 6γ I 
νΑΚνΑΒΑ ΖΑΟΗ^ΑΚΙ 
ϋβΐβ: 2016.09.3^)9:14:18 
ΕΕ5Τ Γ 
Κθ35θπ: 5ίβΠ8ο ΡϋΡ 
(βΓΠ&βίΙΰβφ | 

Ιοθ3(ΐοη: Αϋτβ|5, ΕΙΙίπϊΚο 
Τγρο9Γ3{ϊο 


2027 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


27 Σεπτεμβρίου 2016 


ΤΕΥΧΟΣ Α.Α.Π. 


Αρ. Φύλλου 186 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Αναγνώριση της δημοτικής οδού που συνδέει 
τους οικισμούς Μουτσούνα - Λιγαρίδια - Κανά¬ 
κι- Κλειδώ της Τ.Κ. Απεράθου του Δήμου Νάξου 
και Μικρών Κυκλάδων νήσου Νάξου Ν. Κυκλά¬ 
δων Περιφέρειας Νοτίου Αιγαίου ως μοναδικής 
της παρ. 2 του άρθρου 1 του Π.δ. 24.05.1985 
(ΦΕΚ 270/Δ/31.5.1985) ως ισχύει. 

2 Τροποποίηση του εγκεκριμένου ρυμοτομικού σχε¬ 
δίου στα Ο.Τ. 18 και Ο.Τ. 24τηςΤοπικής Κοινότητας 
Πρωτοχωρίου του Δήμου Κοζάνης. 


ΑΠΟΦΑΣΕΙΣ 

Αριθμ. 57209 _ (1) 

Αναγνώριση της δημοτικής οδού που συνδέει 
τους οικισμούς Μουτσούνα - Λιγαρίδια - Κανάκι- 
Κλειδώ της Τ.Κ. Απεράθου του Δήμου Νάξου και 
Μικρών Κυκλάδων νήσου Νάξου Ν. Κυκλάδων Πε¬ 
ριφέρειας Νοτίου Αιγαίου ως μοναδικής, της παρ. 
2 του άρθρου 1 του Π.δ. 24.05.1985 (ΦΕΚ 270/ Δ/ 
31.5.1985) ως ισχύει. 

Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1 .Τιςδ/ξειςτου Ν.2503/30.05.1997 (ΦΕΚ 107/Α71997) 
ως ισχύουν. 

2. Τον Ν. 3852/04.06.2010 «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης», ΦΕΚ 87/Α/07.06.2010. 

3. Το Π.δ. με αριθμ. 143/2010 «Οργανισμός της Αποκε¬ 
ντρωμένης Διοίκησης Αιγαίου», (ΦΕΚ 236/Α/27.12.2010). 

4. Το Ν.δ./17-7-1923 (ΦΕΚ 228/Α/16.8.1923) Περί σχε¬ 
δίων πόλεων, κωμών και συνοικισμών του Κράτους και 
οικοδομής αυτών» ως ισχύει. 


5. Τιςδιατάξειςτων άρθρων 31,32,33,34 του Ν.4030/ 
2011 (ΦΕΚ 249/Α/25.11.2011) ως ισχύουν. 

6. Τη μεα.π.52730/Φ1.2/03-08-2015 απόφαση Γενικού 
Γραμματέα Αποκεντρωμένης Διοίκησης Αιγαίου με θέμα: 
«Συγκρότηση Συμβουλίου Πολεοδομικών Θεμάτων και 
Αμφισβητήσεων (ΣΥΠΟΘΑ) Αποκεντρωμένης Διοίκη¬ 
σης Αιγαίου, χωρικής Αρμοδιότητας Νοτίου Αιγαίου 
(Κυκλάδες), στη Σύρο».(Αναρτημένη στο ΔΙΑΥΓΕΙΑ με 
ΑΔΑ: ΩΥΚ90Ρ11-ΦΩΟ). 

7. Τις διατάξεις του Π.δ.24/31.5.1985 (ΦΕΚ 270/Δ/ 
31.05.1985) ως ισχύουν. 

8. Την εγκύκλιο 6-2011 (αρ. πρ. οικ. 27610/21.6.2011) 
της Δ.Ο.Κ.Κ. του Υ.ΠΕ.Κ.Α. 

9. Την εγκύκλιο 1 -2012 (αρ. πρ. οικ. 8642/1352/2-3-2012) 
της Γενικής Δ/νσηςΧΩ.ΠΕ.ΠΟ. Αποκεντρωμένης Διοίκη¬ 
σης Αιγαίου. 

10. Το με α.π. 14720/2185/Φ.2.6/10-7-2012 έγγραφο 
της Γενικής Δ/νσης ΧΩ.ΠΕ.ΠΟ. Α.Δ. Αιγαίου. 

11 .Την με α.π. 2374/16-02-2016 (α.π. ΑΔΑ 11647/18-2-2016) 
διαβίβαση φακέλου από τη Δ/νση Τεχνικών Υπηρεσι¬ 
ών του Δήμου Νάξου και Μικρών Κυκλάδων προς την 
Υπηρεσία μας. 

12. Το με αρ. 5315/11 -04-2016 έγγραφο του γραφείου 
Αντιδημάρχου του Δήμου Νάξου και Μικρών Κυκλάδων 
(α.π. ΑΔΑ 27099/12-4-2016)με το οποίο εισήλθαν συ¬ 
μπληρωματικά στοιχεία. 

13. Το με α.π. 51457/29-7-2015έγγραφο της Δ/νσης 
Δασών Κυκλάδων της Αποκεντρωμένης Διοίκησης Αι¬ 
γαίου με θέμα: «Γνωμοδότηση για το χαρακτηρισμό της 
οδού Μουτσούνας-Πάνορμος ως δημοτικής» με το οποίο 
η Υπηρεσία γνωμοδοτεί θετικά για το χαρακτηρισμό της 
εν λόγω οδού ως δημοτικής χωρίς όρους και προϋποθέ¬ 
σεις εφόσον δεν προβλέπεται να μεταβληθούν τα τεχνι¬ 
κά χαρακτηριστικά αυτής. 

14. Την με α.π. 34504/16-05-2016 (με Α.Π. ΣΥΠΟΘΑ 
205/16-5-2016) εισήγηση της Διεύθυνσης ΠΕ.ΧΩ.ΣΧΕ 
Νοτίου Αιγαίου προς ΣΥ.ΠΟ.Θ.Α.. 

15. Την με Α.Π. ΣΥΠΟΘΑ οικ.310/04-07-2016 πρόσκλη¬ 
ση μελών ΣΥΠΟΘΑ Αποκεντρωμένης Διοίκησης Αιγαίου 
χωρικής αρμοδιότητας Ν. Αιγαίου (Κυκλάδες). 

16. Την με Α.Π. ΣΥΠΟΘΑ οικ.311/04-07-2016 πρό¬ 
σκληση ενδιαφερομένων ΣΥΠΟΘΑ Αποκεντρωμένης 
Διοίκησης Αιγαίου χωρικής αρμοδιότητας Ν. Αιγαίου 
(Κυκλάδες). 

17. Την ομόφωνη γνώμη του ΣΥΠΟΘΑ υπέρ της ανα¬ 
γνώρισης «ως μοναδικής της σε συνέχεια του επαρχι¬ 
ακού δικτύου του νησιού δημοτικής οδού μεταξύ των 
οικισμών Μουτσούνα και Κλειδούς Δήμου Νάξου και 
Μικρών Κυκλάδων νήσου Νάξου, που ενώνει τους οι¬ 
κισμούς Μουτσούνα, Λιγαρίδια, Κανάκι και Κλειδούς» 
που διατυπώθηκε στην πράξη 25η πρακτικών της 5ης 
Συνεδρίασης αυτού 3ης ημέρας στις 21-07-2016. 

18. Το με Α.Π. (ΣΥΠΟΘΑ) 373/28-07-2016 έγγραφο του 
ΣΥΠΟΘΑ κοινοποίησης της πράξης 25ης της συνεδρί¬ 
ασης 5ης στις 21-07-2016 3ης ημέρα του ΣΥΠΟΘΑ και 
διαβίβασης του σχετικού φακέλου μαζί με τη γνωμο¬ 
δότησή του. 

19. Και ειδικώς λαμβάνοντας υπόψη: 

• Την οριζοντιογραφία και τη φωτογραφική αποτύ¬ 
πωση φαίνεται η σημερινή κατάσταση της οδού και η 
λειτουργικότητά της. 

• Τα υπογεγραμμένα από τον Προϊστάμενο της Διεύ¬ 
θυνσης Τεχνικών Υπηρεσιών του Δήμου Νάξου και Μι¬ 
κρών Κυκλάδων σχέδια και ειδικώς την οριζοντιογραφία 
οδού σε δύο πινακίδες (απόσπασμα χάρτη ΓΥΣ) Κλιμ. 
1:5.000 (σχέδιο ΑΙ.α και ΑΙ.β) 

■ Την τεχνική έκθεση της Διεύθυνσης Τεχνικών Υπη¬ 
ρεσιών του Δήμου Νάξου και Μικρών Κυκλάδων στην 
οποία περιγράφεται το μήκος της οδού και το μέσο πλά¬ 
τος η οποία είναι και ασφαλτοστρωμένη και εξυπηρετεί 
το μεγαλύτερο μέρος των ακτών της Ανατολικής Νάξου 
και όπου αναφέρεται ότι η κατασκευή της ξεκίνησε το 
Νοέμβριο του 1999 και ολοκληρώθηκε τον Ιούνιο του 
2005 και τα λοιπά αναφερόμενα στην τεχνική έκθεση. 

•Το απόσπασμα χάρτη ΓΥΣ κλ. 1: 50.000 

•Την με α.π. 15770/18-08-2015 βεβαίωση του Προ¬ 
ϊστάμενου της Διεύθυνσης Τεχνικών Υπηρεσιών του 
Δήμου Νάξου και Μικρών Κυκλάδων που βεβαιώνει ότι 
η οδός που συνδέει τους παραθαλάσσιους οικισμούς 
Μουτσούνα, Λιγαρίδια, Κανάκι, Κλειδό (Κλειδώ) που 
έχουν απογραφεί ως αυτοτελείς οικισμοί στην απογρα- 
φή του 1981 και Πάνερμο ο οποίος έχει απογραφεί στην 
απογραφή του 1991 αποτελεί την κύρια και μοναδική 
οδό που συνδέει τους παραθαλάσσιους οικισμούς Μου¬ 
τσούνα - Λυγαρίδια - Κανάκι - Κλειδό - Πάνερμο. 


• Την με αριθμ. 893/2005 Απόφαση του ΣΤΕ με την 
οποία κρίθηκε ότι δεν αποτελούν αυτοτελή οικισμό όσοι 
οικισμοί δεν υφίστανται πριν το Ν. 1337/1983. 

•Το με α.π. 215/5-2-2015 έγγραφο της Υπηρεσίας Δό- 
μησηςτου Δήμου Νάξου και Μικρών Κυκλάδων με συν/ 
νη εισήγηση του Προϊσταμένου που εισηγείται για το 
χαρακτηρισμό του δρόμου Μουτσούνας Πάνερμου ως 
μοναδικού Δημοτικού δρόμου για να έχουν εφαρμογή 
οι διατάξεις της παρ. 2 του άρθρου 1 του Π.δ. 24-5-1985/ 
ΦΕΚ 270/Δ/31 -5-1985. 

•Τα παραστατικά στοιχεία τα οποία τεκμηριώνουν την 
νομιμότητα κατασκευής του δρόμου. 

•Την με α.π. 4741 /01 -04-2016 βεβαίωση του Δημάρχου 
Νάξου και Μικρών Κυκλάδων με την οποία βεβαιώνει 
ότι «Ο οικισμός του Πανέρμου που ανήκει στην Τοπι¬ 
κή Κοινότητα Απεράθου δεν είναι απογεγραμμένος ως 
αυτοτελής στην απογραφή της 5ης Απριλίου 1981 εκ 
παραδρομής.» 

• Το γεγονός ότι η Διεύθυνσή μας, κατόπιν ελέγχου 
όλων των υποβληθέντων στοιχείων, δικαιολογητικών 
και σχετικών χαρτών του φακέλου, κρίνει ότι υπάρχουν 
προϋποθέσεις για την αναγνώριση της υπόψη οδού έως 
τον Οικισμό Κλειδούς ως μοναδικής δημοτικής οδού 
της παρ.2 άρθρου 1 του Π.δ. 24.05.1985 (ΦΕΚ 270/Δ/ 
31-5-1985), (ως και στην εισήγηση σχετικό 14 παρέθεσε). 

20. Την με α.π. οικ 81434/9157/31-12-2013 απόφαση 
Γ.Γ. με θέμα: «Αναπλήρωση Προϊσταμένου Γενικής Διεύ¬ 
θυνσης Χωροταξικής και Περιβαλλοντικής Πολιτικής της 
Αποκεντρωμένης Διοίκησης Αιγαίου.» 

21. Την αριθμ. οικ.45076/5738/02-10-2012 απόφαση 
Γενικού Γραμματέα ΑΔΑ (ΦΕΚ 3181 /Β/29-11-2012) περί 
παροχής εξουσιοδότησης πράξεων και εγγράφων «Με 
εντολή Γενικού Γραμματέα». 

22. Το γεγονός ότι με βάση την αριθμ. οικ. 45076/ 
5738/02-10-2012 απόφαση Γενικού Γραμματέα Α.Δ.Α. 
για Παροχή Εξουσιοδότησης Πράξεων και Εγγράφων 
(ΦΕΚ 3181 /Β/29-11 -2012), η υπογραφή της Παρούσης 
ανήκει στον Γενικό Γραμματέα Α.Δ.Α. (τελευταίο εδάφιο 
άρθρου 2 αυτής). 

23. Την υπ' αριθ. 4 της 6.2.2015 πράξη του Υπουργι¬ 
κού Συμβουλίου με Θέμα: «Αποδοχή παραιτήσεων των 
Γενικών Γραμματέων Αποκεντρωμένων Διοικήσεων της 
Χώρας». (ΦΕΚ 24 Α'). 

24. Τις διατάξειςτου άρθρου 56 κεφαλ. Γ'του Ν.4257/ 
2014 (ΦΕΚ 93/Α/14-04-2014) και τις διατάξεις του άρ¬ 
θρου 28 παρ. 1 του Ν. 4325/2015 (ΦΕΚ 47/Α/11-5-2015), 
αποφασίζουμε: 

Την αναγνώριση ως μοναδικής της δημοτικής οδού, 
που συνδέει τον οικισμό Μουτσούνα και Κλειδώ Δήμου 
Νάξου και Μικρών Κυκλάδων Ν. Κυκλάδων Περιφέρειας 

Νοτίου Αιγαίου που ενώνει τους οικισμούς Μουτσούνα, 
Λιγαρίδια, Κανάκι και Κλειδούς Δήμου Νάξου και Μικρών 
Κυκλάδων, όπως αυτή εμφαίνεται με μπλέ χρώμα στο 
συνημμένο χάρτη ΓΥΣ κλ. 1:5.000 (απόσπασμα) 

(Οριζοντιογραφίες με αρ. Σχεδίου Α1 .α και Α1 .β) απο- 
τελούμενη από τα σημεία Κ1,Κ2,Κ3,Κ4,Κ5,...έωςΚ12 και 
ΚΊ 2 με συντεταγμένες σε σύστημα ΕΓΣΑ '87. 

Η απόφαση αυτή συνοδεύεται από χάρτη σε δύο πι¬ 
νακίδες υπό κλίμακα 1:5.000. 


Η ισχύς της παρούσας απόφασης αρχίζει από την δη¬ 
μοσίευσή της, στην Εφημερίδα της Κυβερνήσεως. 

Η απόφαση αυτή με τους συνοδευτικούς χάρτες να 
δημοσιευθεί στην Εφημερίδα της Κυβερνήσεως. 

Πειραιάς, 10 Αυγούστου 2016 
Ο Ασκών καθήκοντα Γενικού Γραμματέα 
Αποκεντρωμένης Διοίκησης 

ΝΙΚΟΣ ΘΕΟΔΩΡΙΔΗΣ 

Αριθμ. 96591/2625 (2) 

Τροποποίηση του εγκεκριμένου ρυμοτομικού 
σχεδίου στα Ο.Τ. 18 και Ο.Τ. 24 της Τοπικής Κοι¬ 
νότητας Πρωτοχωρίου του Δήμου Κοζάνης. 

Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 152,153,154 και 160 του 
Π.δ. 14-7-1999 (Δ'580) «Κώδικας Βασικής Πολεοδομικής 
Νομοθεσίας». 

2. Το Ν. 1337/1983 (Α'33) περί «επέκτασης των Πο- 
λεοδομικών σχεδίων, Οικιστική ανάπτυξη και σχετικές 
ρυθμίσεις». 

3. Τις διατάξεις του άρθρου 29 του Ν. 2831/2000 
(Α' 140), όπως αντικαταστάθηκαν από το άρθρο 10 του 
Ν. 3044/26-8-2002 (ΑΊ97). 

4. Τις διατάξεις του άρθρου 31 του Ν.4067/2012 (Α'79) 
«Νέος Οικοδομικός Κανονισμός». 

5. Τις διατάξεις των άρθρων 30 και 31 του Ν.4030/2011 
(Α'249) «Νέος τρόπος έκδοσης αδειών δόμησης, ελέγχου 
κατασκευών και λοιπές διατάξεις». 

6. Το Ν. 3852/2010 (Α' 87) «Νέα Αρχιτεκτονική της Αυ¬ 
τοδιοίκησης και της Αποκεντρωμένης Διοίκησης- Πρό¬ 
γραμμα Καλλικράτης» και ειδικότερα το άρθρο 186 παρ. 
II υποπ. ΣΤ αρ. 39. 

7. Το Π.δ. 146/2010 (Α'239) «Οργανισμόςτης Περιφέ¬ 
ρειας Δυτικής Μακεδονίας». 

8. Το Π.δ/γμα της 24-04-1985: «Τρόπος καθορισμού 
ορίων οικισμών της χώρας μέχρι 2.000 κατοίκους, κα¬ 
τηγορίες αυτών και καθορισμός ορίων και περιορισμών 
δόμησής τους», (ΔΊ81), 03-05-1985. 

9. Την υπ'αριθμ. πρωτ. 463/09-12-1986 (ΔΊ88) από¬ 
φαση Νομάρχη Κοζάνης «Καθορισμός ορίων και όρων 
και περιορισμών δόμησης οικισμών». 

10. Το από 05-09-2014 Υπηρεσιακό σημείωμα της Δι- 
εύθυνσηςΤεχνικών Υπηρεσιών του Δήμου Κοζάνης, με 
το οποίο ζητείται η τροποποίηση του εγκεκριμένου ρυ¬ 
μοτομικού σχεδίου Πρωτοχωρίου στα Ο.Τ. 18 και Ο.Τ. 24. 

11. Την υπ αριθμ 311/2015 απόφαση Δ.Σ. Κοζάνης, 
που γνωμοδοτεί θετικά για την εν λόγω τροποποίηση. 

12. Την υπ αριθμ 6/2014 απόφαση Δ.Σ. Κοζάνης, που 
εγκρίνει την μελέτη του έργου «Ανάπλαση πλατείαςΤ.Κ. 
Πρωτοχωρίου Δήμου Κοζάνης». 

13. Το με αριθμ πρωτ 709/19-04-2016 διαβιβαστικό 
του Δήμου Κοζάνης με το οποίο βεβαιώνεται ότι κατά 
της εν λόγω τροποποίησης δεν υποβλήθηκαν ενστάσεις, 
καμιά ιδιοκτησία δεν γίνεται μη άρτια και δεν έχουμε 
μείωση κοινόχρηστου χώρου. 

14. Την υπ' αριθμ πρωτ. 52175/1512/03-06-2016 εισή¬ 
γηση της Διεύθυνσης Περιβάλλοντος και Χωρικού Σχε- 
διασμού -Τμήμα Χωρικού Σχεδιασμούτης Περιφέρειας 
Δυτικής Μακεδονίας. 

15. Την υπ' αριθμ 34230/1525/06-11-2015 (ΦΕΚ 853/ 
ΥΟΔΔ/25-11 -2015) απόφαση του Ασκούντος Καθήκοντα 
Γενικού Γραμματέα Αποκεντρωμένης Διοίκησης Ηπείρου 


και Δυτικής Μακεδονίας, με την οποία συγκροτήθηκε το 
ΣΥ.ΠΟ.Θ.Α. της Περιφερειακής Ενότητας Κοζάνης. 

16. Την υπ' αριθμ πρωτ. 38/15-07-2016 θετική γνωμο¬ 
δότηση (σύμφωνα με την αιτιολογία της εισήγησης της 
Διεύθυνσης Περιβάλλοντος και Χωρικού Σχεδιασμού- 
Τμήμα Χωρικού Σχεδιασμού της Περιφέρειας Δυτικής 
Μακεδονίας) του ΣΥ.ΠΟ.Θ.Α. Π.Ε. Κοζάνης που διατυ¬ 
πώθηκε στην 8η Συνεδρίαση θέμα 1 ο στις 15-07-2016. 

17. Τις διατάξεις του άρθρου 90 του «Κώδικα Νομο¬ 
θεσίας για την Κυβέρνηση και τα κυβερνητικά όργανα» 
που κυρώθηκε με το άρθρο 1 ο του Π.δ. 63/2005 (Α' 98) 
και το γεγονός ότι από την εφαρμογή των κανονιστικών 
αυτών διατάξεων δεν προκαλείται δαπάνη σε βάρος του 
Κρατικού ή Δημοτικού προϋπολογισμού. 

Και επειδή: 

Ι.Το Δημοτικό Συμβούλιο Δήμου Κοζάνης, με την υπ' 
αριθμ 311/2015 ομόφωνη απόφασή του γνωμοδότησε 
θετικά για την τροποποίηση του εγκεκριμένου ρυμοτο¬ 
μικού σχεδίου οικισμού Πρωτοχωρίου, στα Ο.Τ. 18 και 
Ο.Τ. 24 και συγκεκριμένα ο αποχαρακτηρισμός τμήματος 
οδού μεταξύ των πιο πάνω οικοδομικών τετραγώνων και 
ο χαρακτηρισμός αυτού ως Πεζόδρομου. 

2. Σύμφωνα με την εισήγησή της, η Διεύθυνση Περι¬ 
βάλλοντος και Χωρικού Σχεδιασμού-Τμήμα Χωρικού 
Σχεδιασμού της Περιφέρειας Δυτικής Μακεδονίας, θε¬ 
ωρεί ότι πρέπει να γίνει η αιτούμενη τροποποίηση, γιατί 
ύστερα από μελέτη του φακέλου και μετά από επιτόπια 
αυτοψία, διαπιστώθηκε ότι συντρέχουν κατά την ισχύ- 
ουσα νομοθεσία οι προϋποθέσεις: 

α) Η τήρηση από το Δήμο Κοζάνης της κατά το νόμο δι¬ 
αδικασίας σύμφωνα με το άρθρο 154 του Π.δ. 14-7-1999 
(Δ’ 580) «Κώδικας βασικής Πολεοδομικής Νομοθεσίας», 
όπως ισχύει σήμερα. 

β) Η ύπαρξη σοβαρής πολεοδομικής ανάγκης λόγω 
του ότι: 

- Η δημιουργία πεζόδρομου μεταξύ της πλατείας και 
της εκκλησίας και του κοινοτικού καταστήματος εξασφα¬ 
λίζει την καλύτερη κίνηση των πεζών πολιτών. 

- Η κίνηση των οχημάτων δεν εμποδίζεται καθώς 
υπάρχει οδός που εξυπηρετεί την κίνησή τους γύρω 
από την πλατεία. 

- Η τροποποίηση προαπαιτείται για την υλοποίηση της 
μελέτης του έργου «Ανάπλαση πλατείας Τ.Κ. Πρωτοχω¬ 
ρίου του Δήμου Κοζάνης», 

γ) Δεν προκαλείται δαπάνη σε βάρος του Κρατικού ή 
Δημοτικού προϋπολογισμού, αποφασίζουμε: 

Ι.Την τροποποίηση του εγκεκριμένου ρυμοτομικού 
σχεδίου του Δήμου Κοζάνης στα Ο.Τ. 18 και Ο.Τ. 24 και 
συγκεκριμένα: 

-Τον αποχαρακτηρισμό τμήματος οδού μεταξύ των 
Ο.Τ. 18 και Ο.Τ. 24 και τον χαρακτηρισμό αυτού ως πε- 
ζόδρομο, όπως φαίνεται στο συνημμένο τοπογραφικό 
διάγραμμα για τους παραπάνω αναφερόμενους λόγους. 

2. Η ισχύς της παρούσας αρχίζει από την δη μοσίευσή 
στην Εφημερίδα της Κυβερνήσεως. 

3. Η παρούσα απόφαση και τα συνημμένα σχέδια που 
τη συνοδεύουν να αναρτηθούν στο κτίριο της Π.Ε. Κο¬ 
ζάνης, Διεύθυνσης Περιβάλλοντος και Χωρικού Σχεδια- 
σμού 3ος όροφος, για 15 ημέρες μετά τη δημοσίευση του 
λεκτικού της απόφασης και των συνημμένων σχεδίων 
που το συνοδεύουν στο ΦΕΚ. 

Επιτρέπετε η υποβολή προσφυγής στον Γενικό 
Γραμματέα Αποκεντρωμένης Διοίκησης Ηπείρου και 
Δυτικής Μακεδονίας, μόνο για παράβαση του Νόμου, 
σύμφωνα με τις διατάξεις των άρθρων 227 και 238 του 


Ν. 3852/2010 (Α'87) και σε προθεσμία δέκα πέντε (15) 
ημερών από τη δημοσίευση της απόφασης στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 5 Αυγούστου 2016 
Ο Περιφερειάρχης 
ΘΕΟΔΩΡΟΣ ΚΑΡΥΠΙΔΗΣ 




2038 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΑΑΠ 186/27.09.2016 































































